I morgen er det juleaften, og Puk Lydia Sau Overby ønsker sig en computer. Det gør hun, fordi hun ikke har nogen, fordi hun har brug for en i skolen, og fordi mange af hendes veninder har en. Hun ønsker sig også en iPhone, fordi den, hun har, er hendes mors aflagte, og fordi mange af hendes veninder har en, der er ny. Så ønsker hun sig et fjernsyn, fordi familien kun har et fjernsyn, og det er næsten altid hendes lillebror på fire år, der bestemmer, hvad de skal se.

Men inderst inde ved hun godt, at hendes forældre ikke har råd til at give hende en af de tre gaver.